Amman

Amman (arapski: عمّان‎) je glavni i najnaseljeniji grad Hašemitske kraljevine Jordan, i ekonomski, politički i kulturni centar zemlje. Smješten u centralnom dijelu Jordana, Aman je administrativni centar cijele regije. Ima oko 4.000.000 stanovnika i površinu oko 1.680 kvadratnih kilometara. Danas se Aman smatra jednim od najliberalnijih i zapadnjačkih arapskih gradova. Aman je glavna turistička destinacija u regiji, posebno među arapskim i evropskim turistima.

Historija Amana datira iz 7.250. godine p.n.e., što ga čini jednim od najstarijih kontinuirano naseljenih gradovima na svijetu. Prva naselja su sagrađena još u neolitskom periodu. Grad je kasnije bio poznat kao "Rabath-Ammon" i bio je glavni grad Amonaca. U rimskom periodu Amman je bio regionalni centar poznat pod imenom Filadelfija. Bio je prepoznatljiv po tome što se prostirao na sedam brda kao i grad Rim. Prvobitno je izgrađen na sedam brežuljaka, ali se sada prostire na 19 brežuljaka  kombinirajući 27 administrativnih jedinica. Istočni dio grada je uglavnom ispunjen historijskim znamenitostima koje su domaćini kulturnih aktivnosti, dok je zapadni dio grada moderan i služi kao ekonomski centar grada.

Oko 1,9 miliona ljudi je posjetilo Aman 2014. godine, koji je rangiran kao 84. najposjećeniji grad na svijetu i 4. najposjećeniji arapski grad. Aman ima relativno brzo rastuću ekonomiju. Osim toga, imenovan je najbrže rastućim gradom Bliskog istoka i sjeverne Afrike. Na najpoznatijim lokacijama ovog grada velike multinacionalne kompanije osnivaju svoje regionalne urede. Osim toga, očekuje se da u narednih deset godina ovaj grad bude sjedište najvećih multinacionalnih kompanija.

 Historija 
On je drevna amonska prijestolnica, svojevremeno poznata kao Rabbath-Ammon. U rimskom periodu Amman je bio regionalni centar poznat pod imenom Filadelfija. Bio je prepoznatljiv po tome što se prostirao na sedam brda kao i grad Rim.

Grad ima populaciju od preko milion ljudi. U njemu se nalazi rimski amfiteatar (169-177) od 5000 sjedišta, tvrđava iz rimskog i bizantskog razdoblja, hram sagrađen u čast Herkulesa, arheološki muzej Jordana u kojem se čuvaju eksponati iz perioda najranijih ljudskih nastambi na ovim prostorima (700.000 godina stari). Amman je poznat i po svojoj Plavoj džamiji, te džamiji Ebu Derviš.

 Poznate ličnosti 
 Husein, kralj Jordana
 Abdullah II, kralj Jordana

Međunarodni odnosi
 Maskat, Oman (1986)
 Baku, Azerbejdžan
 Džedda, S. Arabija (1988)
 Kairo, Egipat (1988)
 Rabat, Maroko (1988)
 Sana'a, Jemen (1989)
 Islamabad, Pakistan (1989)
 Peking, Kina (1990)
 Ankara, Turska (1992)
 Kartum, Sudan (1993)
 Doha, Katar (1995) Istanbul, Turska (1997)
 São Paulo, Brazil, (1997)
 Alžir, Alžir (1998)
 Bukurešt, Rununija (1999)
 Nouakchott, Mauritanija (1999)
 Tunis, Tunis (1999)
 Sofija, Bugarska (2000)
 Bejrut, Libanon (2000)
 Pretoria, JAR (2002)
 Tegucigalpa, Honduras (2002)
 Chicago, SAD (2004) Kalabrija, Italija (2005)
 Sarajevo, BiH (2005)
 Moskva, Rusija (2005)
 Mostar, BiH (2006)
 Centralni Governat, Bahrein (2006)
 Biškek, Kirgistan (2006)
 San Francisco, SAD (2010)
 Tokio, Japan (2011)
 Singapur, Singapur (2014)
 Jerevan, Armenija (2015)
 Cincinnati, SAD (2015)

 Reference 

 Vanjski linkovi 
 Službena stranica 

Kategorija:Gradovi u Jordanu
Kategorija:Glavni gradovi azijskih država